2.ลักษณะการประกอบธุรกิจ

(1). ประวัติความเป็นมา ในการเปลี่ยนแปลงและการพัฒนาที่สำคัญ
กับลักษณะการประกอบธุรกิจที่ผ่านมาบริษัท โรงพยาบาลนนทเวช จำกัด (มหาชน)
ประกอบกิจการโรงพยาบาลเอกชนแห่งแรกของจังหวัดนนทบุรี ได้เปิดดำเนินการเมื่อ วันที่ 3
กันยายน 2524 โดยมีสำนักงานตั้งอยู่ที่ เลขที่ 30 / 8 ถนนงามวงศ์วาน ตำบลบางเขน
อำเภอเมือง จังหวัดนนทบุรี 11000 โทรศัพท์ 0-2596-7888 โทรสาร 0-2589-8753
ตั้งอยู่บนเนื้อที่ 4 ไร่ 3 งาน 80 ตารางวา ให้บริการด้านการรักษาพยาบาล
โดยเปิดบริการรักษาพยาบาลทั้งผู้ป่วยใน (In Patient) และ ผู้ป่วยนอก (Out Patient)
ตลอดถึงผู้ป่วยฉุกเฉิน พร้อมด้วยบริการรถพยาบาลตลอด 24 ชั่วโมง
นอกจากนี้ยังให้บริการตรวจสุขภาพทั้งในและนอกสถานที่
โดยทีมแพทย์ผู้เชี่ยวชาญเฉพาะในทุกสาขาและทีมงานที่มีความชำนาญ
พร้อมเครื่องมือและอุปกรณ์การรักษาพยาบาลที่ทันสมัยมีประสิทธิภาพสูง ปัจจุบันมีเตียงสำหรับผู้ป่วยใน
208 เตียง ห้องตรวจผู้ป่วยนอก 90 ห้อง สามารถให้บริการผู้ป่วยนอกได้ประมาณ 2,000
รายต่อวัน ได้ขยายเวลาให้บริการคลินิกผู้ป่วยนอก จนถึงเวลา 24.00 น.

การเปลี่ยนแปลงและพัฒนาการที่สำคัญ

-   ปี 2536 : บริษัทฯ ได้จดทะเบียนแปรสภาพจากบริษัท จำกัด เป็น บริษัทมหาชน จำกัด
    พร้อมทั้งเปลี่ยนชื่อเป็น บริษัท โรงพยาบาลนนทเวช จำกัด (มหาชน) เมื่อวันที่ 29 กันยายน
    2536

-   ปี 2539 : เริ่มเปิดใช้อาคารใหม่ 16 ชั้น อย่างเป็นทางการ เมื่อวันที่ 19 มกราคม 2539
    ซึ่งเป็นอาคารที่ได้รับการส่งเสริมการลงทุน

-   ปี 2542 : บริษัทได้จัดทำและพัฒนาระบบคุณภาพของการให้บริการรักษาพยาบาล
    จนได้รับการรับรองระบบคุณภาพมาตรฐานสากล ISO 9002 ทุกหน่วยงานใน Scope ของ
    Provider of Health Care Services จาก BM Trada ประเทศอังกฤษ
    และได้รับการรับรองความสามารถห้องปฏิบัติการตรวจสุขภาพคนงานไปต่างประเทศ
    จากกรมวิทยาศาสตร์การแพทย์ กระทรวงสาธารณสุข

-   ปี 2544 : บริษัทได้พัฒนาระบบคอมพิวเตอร์ ของ โรงพยาบาลใหม่ทั้งระบบ
    ทั้งนี้เพื่อเพิ่มความสามารถ และเพิ่มประสิทธิภาพในการให้บริการแก่ผู้ใช้บริการ
    และการบริหาร

-   ปี 2545 : บริษัทได้รับการรับรองระบบมาตรฐานสากลเป็น ISO 9001:2000

-   ปี 2546 : เปิดศูนย์ผ่าตัดผ่านกล้องทางนรีเวช ศูนย์แพทย์ทางเลือก แพทย์แผนจีน
    นวดแผนไทย

-   ปี 2547 : เปิดศูนย์หัวใจโรงพยาบาลนนทเวช ศูนย์กระดูกและข้อ

-   ปี 2548 : เปิดศูนย์เบาหวาน ศูนย์ระบบทางเดินหายใจ ศูนย์ระบบทางเดินอาหาร
    พัฒนารูปแบบการให้บริการใหม่(New Products) ในศูนย์การรักษาต่างๆเช่น
    เพิ่มบริการคลินิกผู้มีบุตรยาก
    คลินิกปวดระดูและท้องน้อยคลินิกแก้หมันในศูนย์ผ่าตัดผ่านกล้องทางนรีเวช
    ขยายการให้บริการไตเทียมเพิ่มเพื่อรองรับปริมาณผู้ใช้บริการที่เพิ่มมากขึ้น

-   ปี 2549 : เปิดศูนย์เอกซเรย์คอมพิวเตอร์ความเร็วสูง โดยนำเทคโนโลยีล่าสุด 64 SLICE
    CT SCAN เข้ามาให้บริการซึ่งมีขีดความสามารถสูงในการเอกซเรย์สามารถให้ภาพ 3
    มิติได้อย่างชัดเจนและสามารถเอกซเรย์ได้ทุกส่วนของร่างกาย อาทิ สมอง หัวใจ กระดูก
    กล้ามเนื้อ หลอดเลือด และลำไส้ เป็นต้น เพื่อผลการตรวจวินิจฉัยโรคที่รวดเร็ว แม่นยำ
    นอกจากนี้ยังได้ปรับปรุงตกแต่งอาคารสถานที่ภายในแผนกผู้ป่วยนอกให้ดูทันสมัย
    เพื่อให้ผู้ใช้บริการได้รับความสะดวก

-   ปี 2550 : เปิดให้บริการ นนทเวชสหคลินิก (รัตนาธิเบศร์) เมื่อเดือนต.ค.2550
    ให้บริการตรวจรักษาผู้ป่วยนอก ทั้งอายุรกรรม กุมารเวชกรรม ศัลยกรรม สูติกรรม
    นรีเวชกรรม และด้านทันตกรรม ให้บริการทุกวันตั้งแต่เวลา 8.00 น. - 20.00 น.
    เพื่อรองรับลูกค้าที่เพิ่มขึ้น และขยายฐานลูกค้าให้เป็นที่รู้จักในย่านถนนรัตนาธิเบศร์
    ก่อนที่การก่อสร้างโรงพยาบาล (สาขารัตนาธิเบศร์) จะแล้วเสร็จ
    และเพื่อให้การให้บริการเป็นไปอย่างมีประสิทธิภาพ รวดเร็ว ทางโรงพยาบาลจึงได้นำระบบ
    PACS เข้ามาใช้เป็นการเก็บข้อมูลภาพด้วยระบบดิจิตอล และวินิจฉัยทางไกล
    เพื่อสามารถรายงานผลเอกซเรย์ ที่สาขางามวงศ์วาน ผ่านระบบ Net work
    ได้อย่างรวดเร็ว และผู้ใช้บริการได้รับความสะดวก พร้อมทั้งยังพัฒนาระบบสารสนเทศ
    โดยนำระบบ HIS มาใช้ เพื่อรองรับการให้บริการที่เชื่อมต่อระหว่างโรงพยาบาล
    และสหคลินิก

-   ปี 2551 : พัฒนาเทคโนโลยีการผ่าตัดแผลเล็กอย่างต่อเนื่องที่มีอยู่แล้วให้คลอบคลุม 11 สาขา
    โดยจัดตั้งศูนย์เทคโนโลยีผ่าตัดแผลเล็ก (MIS Center) เมื่อเดือน ก.ค
    2551ให้บริการตรวจรักษาผู้ป่วยที่ผ่าตัดด้วยการเปิดปากแผลเพียงเล็กน้อยและอาศัยอุปกรณ์ที่ออกแบบมาเป็นพิเศษ
    สำหรับสอดผ่านปากแผลไปยังจุดที่จะทำการรักษาจากนั้นแพทย์จะทำการผ่าตัดผ่านจอมอนิเตอร์สมรรถนะสูงที่สามารถขยายภาพให้เห็นรายละเอียดต่างๆได้ชัดเจน
    แม้จุดที่เล็กที่สุด ด้วยวิธีนี้จะทำให้แผลผ่าตัดมีขนาดเล็ก เจ็บปวดน้อย ฟื้นตัวได้เร็ว
    ลดค่าใช้จ่าย และลดภาวะการติดเชื้อ สาขาที่มีความเชี่ยวชาญได้แก่ สาขานรีเวช
    กระดูกและข้อ กระดูกสันหลัง ทางเดินปัสสาวะ ศัลยกรรมทั่วไป ศัลยกรรมลำไส้ใหญ่ส่วนปลาย
    จักษุ และทางเดินอาหาร เป็นต้น

นอกจากนี้ทางโรงพยาบาลได้จัดตั้งคลินิกศัลยกรรมกระดูกสันหลังผ่านกล้อง โดยใช้เทคโนโลยี

และ อุปกรณ์ทางการแพทย์ Full Endoscopic Spine Surgery รุ่นใหม่ล่าสุด เมื่อเดือน ต.ค.
2551 นับว่าเป็น

ที่แรกๆของประเทศไทย

-   ปี 2552 : เปิดให้บริการศูนย์มะเร็งเต้านม (Breast Cancer Center) ใน Women
    Centered Care ชั้น 4 เมื่อวันที่ 23 ก.ค. 2552 ให้บริการการตรวจ
    เต้านมเบื้องต้นโดยศัลยแพทย์เต้านม สอนการตรวจเต้านมด้วยตนเอง
    การตรวจเต้านมด้วยเครื่องแมมโมแกรมและอัลตร้าซาวด์
    รักษาโรคอาการผิดปกติทางเต้านมและมะเร็งเต้านม ตั้งแต่ตรวจวินิจฉัย ผ่าตัดรักษา
    ผ่าตัดเสริมเต้านมจนถึงเคมีบำบัด และ เปิดให้บริการศูนย์ส่งเสริมสุขภาพ ( Wellness
    Center ) ชั้น 5 เมื่อวันที่ 14 ก.ย. 2552
    ให้บริการดูแลสุขภาพแบบองค์รวมครอบคลุมการประเมินความเสี่ยงเฉพาะบุคคล ตรวจสุขภาพ
    ติดตามเพื่อเปรียบเทียบสุขภาพ และปรับพฤติกรรมการใช้ชีวิตอย่างเหมาะสม
    เพื่อสุขภาพชีวิตที่ดี ลดอัตราการเสี่ยงของการเกิดโรคต่างๆ พร้อมด้วยทีมแพทย์ผู้เชี่ยวชาญ

-   ปี 2553 : เปิดให้บริการคลินิคสุขภาพเพศชาย
    ให้บริการตรวจวินิจฉัยและรักษาโรคทางระบบปัสสาวะชายรวมทั้งการตรวจสุขภาพเพศชาย
    (Men’s Health Check Up) ครอบคลุมไปถึงคลินิกทางเดินปัสสาวะในเด็ก Pediatric
    Urology Clinic เพื่อให้การบริการตรวจวินิจฉัย รักษา
    และให้คำแนะนำเกี่ยวกับโรคทางเดินปัสสาวะเด็ก
    อีกทั้งยังพัฒนาศูนย์ผิวหนังและศัลยกรรมตกแต่งโดยการนำเทคโนโลยีการรักษาโดยไม่ต้องผ่าตัด
    รวมทั้งการทำศัลยกรรมตกแต่งโดยแพทย์ Plastic Surgery

-   ปี 2554 : ปรับปรุงภูมิทัศน์ และโถงพักคอยบริเวณต้อนรับด้านหน้าโรงพยาบาลให้สวยงาม
    ทันสมัย ปรับภาพลักษณ์ให้การให้บริการสู่สากล
    พัฒนาศูนย์หัวใจโดยเพิ่มแพทย์ผู้เชี่ยวชาญทางด้าน Intervention และจัดซื้อเครื่อง cath
    lab ที่มีเทคโนโลยีใหม่ล่าสุดเพื่อเพิ่มศักยภาพในการรักษา
    และศูนย์มะเร็งเต้านมเพิ่มแพทย์ผู้เชี่ยวชาญและชำนาญการทางด้านมะเร็งและรังสีแพทย์ที่มีความเชี่ยวชาญโดยเฉพาะและจัดซื้อเครื่อง
    Mammogram Digital ทันสมัยและมีประสิทธิภาพสูง

(3 ) สัดส่วนของรายได้

โครงสร้างรายได้จำแนกตามประเภทผู้ป่วย (หน่วย : ล้านบาท )

  ---------------------------------------- ---------- -------- ---------- -------- ---------- --------
  ประเภทผู้ป่วย                               2554                2553                2552       

                                           มูลค่า       %        มูลค่า       %        มูลค่า       %

  ผู้ป่วยนอก                                  763.78     52.70    740.96     53.58    692.91     52.53

  ผู้ป่วยใน                                   685.44     47.30    641.94     46.42    626.08     47.47

  รวม                                      1,449.22   100.00   1,382.89   100.00   1,318.99   100.00

  อัตราเพิ่ม(ลด)ของมูลค่าการให้บริการรักษาพยาบาล   66.33      4.80     63.90      4.84     39.67      3.10
  ---------------------------------------- ---------- -------- ---------- -------- ---------- --------

โครงสร้างรายได้จำแนกตามประเภทการให้บริการ (หน่วย : ล้านบาท)

  ------------------------ ---------- -------- ---------- -------- ---------- --------
  ประเภทการให้บริการ         2554                2553                2552       

                           รายได้      %        รายได้      %        รายได้      %

  ค่ายา                     468.35     32.32    435.81     31.51    427.42     32.41

  ค่าธรรมเนียมแพทย์           315.38     21.76    301.54     21.81    289.70     21.96

  ค่าห้องและบริการ            187.06     12.91    178.95     12.94    174.80     13.25

  ค่าเครื่องมือและอุปกรณ์แพทย์    167.77     11.58    162.49     11.75    156.31     11.85

  ค่าวิจัย                    224.88     15.52    228.09     16.49    202.17     15.33

  ค่าอาหาร                  14.50      1.00     14.30      1.03     14.33      1.09

  อื่น ๆ                     71.28      4.92     61.71      4.46     54.26      4.11

  รวมทั้งสิ้น                  1,449.22   100.00   1,382.89   100.00   1,318.99   100.00
  ------------------------ ---------- -------- ---------- -------- ---------- --------

(4) เป้าหมายการดำเนินธุรกิจ

นโยบาย (Policy)

โรงพยาบาลนนทเวช มุ่งมั่นที่จะพัฒนาคุณภาพการให้บริการการรักษาพยาบาลอย่างต่อเนื่อง
และคงไว้ซึ่งระบบคุณภาพมาตรฐานสากล มุ่งตอบสนองความต้องการ
โดยยึดผู้ใช้บริการเป็นศูนย์กลาง เน้นการจัดบริการที่เหนือความคาดหวัง
และสร้างความประทับใจสูงสุด

วิสัยทัศน์( Vision )

โรงพยาบาลนนทเวช มุ่งมั่นที่จะเป็นโรงพยาบาลครอบครัวชั้นนำของประเทศ

พันธกิจ( Mission )

  ให้บริการด้านการรักษาพยาบาลอย่างมีคุณภาพ มีประสิทธิภาพและ ได้มาตรฐานโดยยึดคุณธรรม
  จริยธรรมเคารพสิทธิและศักดิ์ศรีผู้ป่วย และมีการพัฒนาอย่างต่อเนื่อง

ค่านิยมหลัก ( Core Competency )

- มุ่งเน้นลูกค้าเป็นศูนย์กลางในการให้บริการ (Customer Centric)

- รับผิดชอบและซื่อสัตย์ต่อหน้าที่ (Accountability & Integrity)

- มุ่งเน้นผลสัมฤทธิ์ (Result-oriented)

- ความเป็นเลิศในการทำงานเป็นทีม (Excellent Teamwork)

- ใฝ่รู้ พัฒนาตนสู่ความเป็นเลิศ (Self Development)

เป้าหมายการดำเนินธุรกิจ

1. พัฒนามาตรฐานบริการทางคลินิก (Clinical Quality) และการสร้างเสริมสุขภาพ
(Health Promotion)

มุ่งเน้นการพัฒนามาตรฐานบริการทางคลินิก และการสร้างเสริมสุขภาพ (ผ่าน 5 ศูนย์กลยุทธ์หลัก)
ตามมาตรฐานวิชาชีพ โดยใช้เทคโนโลยีทางการแพทย์ที่ทันสมัย
ผูรับบริการไดรับความปลอดภัยจากกระบวนการดูแลรักษา
มีผลลัพธ์ทางการรักษาและภาวะพฤติกรรมสุขภาพที่ดีและเทียบเท่าโรงพยาบาลชั้นนำ/โรงพยาบาลระดับตติยะภูมิ

2. พัฒนาคุณภาพการบริการ (Service Quality)

มุ่งเน้นการพัฒนาคุณภาพการบริการผู้รับบริการมีความพึงพอใจต่อพฤติกรรมบริการและกระบวนการให้บริการทุกขั้นตอน
ลดขั้นตอนที่ซ้ำซ้อน ให้บริการได้เทียบเท่าโรงพยาบาลชั้นนำ/โรงพยาบาลระดับตติยะภูมิ

3. พัฒนาระบบบริหารและการพัฒนาทรัพยากรบุคคล

มุ่งเน้นการพัฒนาระบบการบริหารทรัพยากรบุคคลให้เกิดประสิทธิภาพและประสิทธิผล
ให้สอดคล้องกับวิสัยทัศน์ พันธกิจและเป้าหมายขององค์กร
มีความเพียงพอของบุคลากรและบุคลากรมีความรู้
ความสามารถในการให้บริการแก่ผู้รับบริการไดตามมาตรฐานวิชาชีพ

4. พัฒนาระบบสารสนเทศ เทคโนโลยีสารสนเทศและเวชระเบียน

มุ่งเน้นการพัฒนาและส่งเสริมระบบสารสนเทศและเวชระเบียน
รวมถึงการสื่อสารมาสนับสนุนการดำเนินงานในทุกด้านของโรงพยาบาลเพื่อเพิ่มประสิทธิภาพให้ผู้ใช้งานระบบสารสนเทศ
ในการตอบสนองผู้รับบริการอย่างถูกต้องรวดเร็วบนพื้นฐานของความปลอดภัยของข้อมูล

5. พัฒนาระบบการบำรุงรักษาเครื่องมือทางการแพทย์ ระบบโครงสร้างอาคารสถานที่
การสร้างสิ่งแวดลอมเพื่อความปลอดภัย การอนุรักษ์และใช้พลังงานอย่างเหมาะสม

มุ่งเน้นพัฒนาระบบดูแล บำรุงรักษาอุปกรณ์ เครื่องมือทางการแพทย์
ระบบอาคารสถานที่และครุภัณฑ์ขนาดใหญ่ ระบบการรักษาความปลอดภัย
และพัฒนาอาคารสถานที่ให้เหมาะสมเพื่อรองรับกลุ่มลูกค้า
สร้างสิ่งแวดลอมในโรงพยาบาลให้มีความปลอดภัยสําหรับผูรับบริการ และเจ้าหน้าที่ปฏิบัติงาน
มีการอนุรักษ์และใช้พลังงานอย่างเหมาะสม

6. พัฒนาการเติบโตทางธุรกิจ

มุ่งเน้นพัฒนาผลิตภัณฑ์มุ่งเน้นคุณค่าการบริการและยึดมั่นจริยธรรมทางการแพทย์และสิทธิผู้ป่วย
ใช้ทรัพยากรให้เกิดประสิทธิภาพสูงสุด ให้สอดคล้องกับวิสัยทัศน์ พันธกิจและเป้าหมายขององค์กร
สร้างความมั่นคงและการเจริญเติบโตทางด้านผลประกอบการทางธุรกิจโรงพยาบาลเอกชนอย่างต่อเนื่อง